Polska Walcząca

Polska Walcząca (lühend PW) või Kotwica on ankrukujuline sümbol, mida kasutati laialdaselt Poolas teise maailmasõja ajal. Okupeeritud aladel joonistati sümbolit hoonete seintele ja kõnniteedele. Sümboli nimetus koosneb poolakeelsetest sõnadest Polska – 'Poola' ja walcząca – 'võitlev'. Sümboli kuju tõttu kutsutakse seda ka Ankruks (kotwica – 'ankur').

2014. aasta juunis võttis Poola seim vastu Polska Walcząca kaitsmise seaduse, mille kohaselt ankur sümboliseerib poolakate võitlust Saksa agressorite ja okupantide vastu teise maailmasõja ajal ning on Poola vabariigi rahvuslik vara ja osa riigi ajaloopärandist. Igal Poola vabariigi kodanikul on kohustus suhtuda märki lugupidavalt, selle avaliku rüvetamise eest karistatakse rahatrahviga. Seaduse kuulutas välja president Bronisław Komorowski Varssavi ülestõusu muuseumi juures ülestõusu 70. aastapäeva üritusel.

 Sümboli päritolu 
pisi| Mälestustahvel Varssavis aadressil Koszykowa 75
Kotwica sümbol pärineb teises maailmasõjas sõdinud poolte vahelisest propagandavõitlusest. 1940. aastal loodi Inglismaal patriotismi ja sakslastevastase vastupanuliikumise tugevdamiseks loosung V ehk Victory – 'võit'. Loosungi kasutamine aitas tõsta moraali teljeriikide vastu sõdinute poolel. Liitlaste loosungit kasutas aga ära ka Kolmanda Reichi propagandamasin, reklaamides seda kui sakslaste võitu.

 V nagu Verloren 
Loosung hakkas Saksa propaganda tulemusena levima ka vallutatud Euroopa riikides. Poola põrandaalune liikumine püüdis sakslaste tegevust desorganiseerida, lisades loosungile V tähed "erloren", mis kokku tähendasid saksakeelset sõna verloren – 'kaotatud'.

Sakslased püstitasid Varssavi Adolf Hitleri väljakule poolakate patriootliku vaimu murdmiseks suure V-tähe kujulise ehitise, kuid Poola vastupanuliikumine pani selle peagi põlema. V-kujutised hakkasid kaduma umbes 1943. aastal, kuna Saksa välksõda oli pikale veninud ja ebaõnnestunud.

 Vastupanuvõitlus 
Polska Walcząca sümbol võeti kasutusele Varssavis 20. märtsil 1942. See valiti välja 27 ettepaneku hulgast, mis esitati Kodumaa-armee peakorteri teabe- ja propagandabüroo väljakuulutatud salajasele konkursile. Sümbolikonkursi korraldamise üks initsiaatoreid oli Czesław Michalski.

Võistlusele esitatud sümbolitest valiti välja kaks parimat kompositsiooni: Kotwica ja ristatud Grunwaldi mõõgad. Kompositsioonid pidid olema võimalikult lihtsalt teostatavad ja kandma endas patriootlikku vaimu.

Võidutööks osutus Kotwica, mille autor (kaasautor) oli suure tõenäosusega end kunstiajaloo tudeng Haniana esitlenud skaudiinstruktor Anna Smoleńska.

 Poola R. Wegneri nimelise kirjastuse logo 
link=Plik:Logo_-_Wydawnictwo_Polskie_-_Polowanie_na_potwory_morskie_-_1927.png|120x120px|Sygnet wydawnictwa na stronie tytułowej książki „Polowanie na potwory morskie”, 1927link=Plik:Logo_-_Wydawnictwo_Polskie_-_Polowanie_na_potwory_morskie1927_okładka.png|163x163px|Sygnet wydawnictwa z tylnej okładki książki „Polowanie na potwory morskie”, 1927 Poola R. Wegneri nimelise kirjastuse logo raamatust "Merekoletiste jaht"
Sarnane sümbol oli varem kasutusel ka Poola R. Wegneri nimelise kirjastuse logona. Saksa okupatsiooni esimestel aastatel pöördus marssal Józef Piłsudski endine adjutant Jerzy Jabłonowski Rudolf Wegneri tütre Irena Rybotycka poole, paludes luba kasutada R. Wegneri nimelise kirjastuse logo, mis oli raamatu "Merekoletiste jaht" kaanel, Polska Walcząca sümbolina võitluses okupantide vastu.

Sõja ajal seostas osa Poola elanikkonnast Kotwica sümbolit selgelt Poola R. Wegneri nimelise kirjastuse logoga. 

Sümbolite sarnasus või isegi identsus äratas ka Gestapo tähelepanu, kes korraldas kirjastuse peakorteris läbiotsimise ja käskis sümboli kõigis müügiks mõeldud raamatutes üle värvida.

 Sümboli levik 
Patriootliku sümboli levitamiseks, et säilitada okupatsiooni ajal Poola ühiskonnas võidulootus, oli vaja plaani ja selle teostajaid.

 Skaudid organisatsioonist Wawer 
Kotwica sümboli loojateks olid skaudid organisatsioonist Wawer (1940–1944). Organisatsiooni nimi tuleneb Varssavi lähedal asunud Waweri linnast, kus 1939. aasta detsembris pandi toime massimõrv. Mõnda aega hiljem ilmusid Varssavi müüridele sellised kirjad nagu Wawer 27 XII 39 või Wawer pomścimy – 'me maksame Waweri eest kätte'.

Vastupanuvõitlejatest skaudid korraldasid niinimetatud väikeseid sabotaažiprojekte, sealhulgas seintele Kotwicade maalimist. 

Organisatsioon Wawer allus Poola Kodumaa-armee peakorteri informatsiooni- ja propagandabüroole pseudonüümiga Filharmoonia, seetõttu olid selle ülesanded üsna ulatuslikud. Põrandaalused Waweri skaudid tegutsesid mitmel rindel, näiteks üritasid nad hoida ühiskonna moraali kõrgel ja tegelesid psühholoogilise diversiooniga okupatsioonivägede vastu. Diversiooni hulka kuulus ka Kotwicade joonistamine.

 Väikesed sabotaažiprojektid 

 Ühiskonna moraali tõstmine
 Natsipropagandale vastu astumine
 Okupantide psühholoogiline ruineerimine
 Poola kodanike karistamine või hoiatamine liigse kuulekuse ja okupantide suhtes sobimatult viisaka käitumise eest.

Nende ülesannete raames seadis Wawer eesmärgiks eelkõige ühiskonna meeleolu tõstmise. Seega hakati maalima Polska Walcząca sümboleid kohtadesse, mis olid poolakatele ja okupantidele selgelt nähtavad: seintele, teadetetahvlitele, elektripostidele ja trammipeatustesse. Sümbol värviti tavaliselt raskesti eemaldatava tõrvavärviga, kasutades selleks tavalisi maalripintsleid. Aktsioon algas Varssavis 1942. aasta märtsi lõpus ja aprilli alguses.

Sümboleid maaliti üksinda või paarikaupa, enamasti öösel. Samas, mõnikord oli maalijaid üle saja (mõne allika kohaselt võis arv olla palju suurem). Sümboleid maaliti ka päeval, aga siis oli tegu väga ohtliku aktsiooniga.

 Mälestustahvel 
Varssavis aadressil Koszykowa 75, Varssavi Tehnikaülikooli sissepääsu lähedal, asub graniidist mälestustahvel, mis meenutab skautide ja Kotwica sümboli peamiste loojate tegevust. Sellel on ära märgitud Anna Smoleńska pseudonüümiga Hania (logo kaasautorina) ja Tadeusz Zawadzki pseudonüümiga Zośka.

 Kasutamine pärast 1945. aastat 
Alates 2014. aastast on Kotwica näha Poola relvajõudude erivägede üksuse embleemidel. Alates 2017. aastast lisatakse see ka Poola territoriaalkaitsejõudude embleemile ja sümbolitesse.

Polska Walcząca sümbolit kasutas ka liikumine Solidarność Walcząca 1980. aastatel.

 Galerii 

 Viited 

Kategooria:Poola sümboolika